ইউপিতে বিজেপি নেতার গুলিতে মৃত্যু ২ সন্তানের, হাসপাতালে স্ত্রী সহ অপর সন্তান

লখনউ: হাড়হিম করা ঘটনা উত্তরপ্রদেশে ( Uttarpradesh)। বিজেপি নেতার (Bjp Leader) গুলিতে মৃত্যু হয়েছে তার দুই সন্তানের। আশঙ্কাজনক অবস্থায় হাসপাতালে চিকিৎসাধীন তার  স্ত্রী ও অপর এক সন্তান। ওই বিজেপি নেতার নাম যোগেশ রোহিলা (Yogesh Rohilla) । রাজ্যের সাহারানপুর জেলার ঘটনা।

গঙ্গোহ থানার পুলিশ (Gangoh police station) ঘটনা তদন্ত শুরু করেছে। পুলিশ জানিয়েছে মৃত্যু হয়েছে যোগেশের এক সন্তান সহ তার ১১ বছরের কন্যার। যোগেশ রোহিলা বিজেপির কার্যনির্বাহী সদস্য। তাঁকে ঘটনাস্থল থেকে গ্রেফতার করেছে বিজেপি। আগ্নেয়াস্ত্রটি বাজেয়াপ্ত করা হয়েছে।

আরও পড়ুন:  পুলিশকর্মীদের বদলির আবেদনও অনলাইনে! বড় ঘোষণা করল নবান্ন

খবর পেয়ে সাহারানপুরের এসএসপি রোহিত সাজওয়ান সহ ঊর্ধ্বতন পুলিশ কর্মকর্তারা ঘটনাস্থলে ছুটে যান।

এসএসপি সাজওয়ান জানিয়েছেন, অভিযুক্ত তার স্ত্রীকে সন্দেহ করতেন। প্রাথমিকভাবে এই কারণে খুনের ঘটনা বলে মনে করছে পুলিশ।

এসএসপি জানিয়েছেন, যোগেশ রোহিলার ছোড়া গুলিতে তার দুই সন্তানের মৃত্যু হয়েছে। স্ত্রী ও তার অপর সন্তানকে সাহারানপুর জেলা হাসপাতালে ভর্তি করা হয়েছে।

সূত্রের খবর, যোগেশ রোহিলা বেশ কয়েকদিন ধরেই মানসিপ চাপের মধ্যে ছিলেন। তবে তার প্রতিবেশীরা এই সম্পর্কে কিছু জানাতে পারেনি। ঘটনায় স্থানীয়দের মধ্যে আতঙ্ক তৈরি হয়েছে। ফরেন্সিক টিম ঘটনাস্থল থেকে নমুনা সংগ্রহ করেছে। ঘটনার পর যোগেশ নিজেই পুলিশ খবর দেন। তাকে গ্রেফতার করে পুলিশ। কি কারণে এই হত্যা তা তদন্ত করে দেখছে পুলিশ। দুই শিশুর মর্মান্তিক মৃত্যু ব্যাপক উদ্বেগের জন্ম দিয়েছে এলাকায়।

দেখুন অন্য খবর: